Maksim Gorkiy (rusianeg: Макси́м Го́рький), pe Maksim Gorki, eo anv-pluenn Aleksey Maksimovitch Pechkov (rusianeg: Алексе́й Макси́мович Пешко́в pe Пе́шков). Ur skrivagner rusianek eus Rusia hag an URSS eo, ganet dan 28 a viz Meurzh 1868 e Nijniy Novgorod, ha marvet dan 18 a viz Mezheven 1936 e Gorki Leninskiye (10 km diouzh Moskov). Unan eus diazezourien ar realouriezh soviedel evit al lennegezh e oa.